Kineskops

Kineskops ( — 'kustība' un skopein — 'skatīties') jeb saīsināti CRT () ir elektronstaru lampas veids. Tā bija visizplatītākā tehnoloģija attēlu veidošanai televizoru un datoru ekrānos 20. gadsimtā. Videosignāla pārveidošanai optiskā attēlā mūsdienās biežāk izmanto kompaktākas un videi draudzīgākas tehnoloģijas, bet kineskopu ražošana plašpatēriņa vajadzībām vairs nenotiek.

Vēsture 

Kineskopu 1887. gadā izgudroja vācu fiziķis Karls Ferdinands Brauns (). Filo Farnsvorta (angļu: Philo Farnsworth) attīstītā un televizoriem pielāgotā tehnoloģija bija vienīgā displeju tehnoloģija, kas tika izmantota televizoru ražošanā līdz pat 20. gadsimta deviņdesmito gadu sākumam, kad sāka ieviest jau iepriekš izstrādātās plazmas displeja, LCD, OLED un citas displeju tehnoloģijas.

Kineskopa jeb katodstaru lampas agrīnā versija bija tā sauktā "aukstā katoda diode" (). Pirmo "karstā" katoda versiju izgudroja Džons B. Džonsons () un Harijs Veiners Veinhārts (). Šis izgudrojums par komerciālu produktu kļuva 1922. gadā.

Kineskopa uzbūve 
Kineskops parasti sastāv no koniskas stikla tvertnes, kurai šaurajā galā (kakliņā) ir novietots elektronu lielgabals (attēlā 1) un vadības elektrodi, bet platā gala virsma ir pārklāta ar luminoforu (4). Uz kineskopa kakliņa tiek novietotas novirzes un fokusējošās sistēmas spoles.

Darbības princips 

Karstuma ietekmē no kineskopa katoda tiek emitēti ātrgaitas elektroni (notiek termoelektronu emisija). Šie emitētie elektroni divu elektrodu sprieguma starpības rezultātā veido elektronu staru. Elektronu stara intensitāte mainās saskaņā ar videosignāla spriegumu, kas tiek padots uz modulējošo elektrodu. Fokusējošā spole staru fokusē uz kineskopa ekrāna luminofora slāni, bet novirzes sistēmas spoļu magnētiskais lauks staru izliec un stara veidoto punktu virza pa ekrānu. Kineskopiem parasti ir nepieciešams liels anodspriegums (melnbaltajiem TV parasti bija ap 10 kV, krāsainajiem - 25-30 kV).

Izmantošana 
Šis displeju tips sākotnēji tika izmantots datoru monitoros, video monitoros, televizoros, radara monitoros un citās video atveidošanas ierīcēs.

Skatīt arī 
 Šķidro kristālu displejs
 Plazmas displejs
 AMLCD
 OLED
 Augstas izšķirtspējas televīzija

Ārējās saites 

Displeju tehnoloģijas
Elektronstaru lampas